stanford-oval/wikipedia huggingface dataset:
ג'ון, מלך אנגליה
ביוגרפיה > מלכותו > מורשתו ואישיותו של ג'ון

הפרשנויות ההיסטוריות של ג'ון היו נתונות לשינויים ניכרים במהלך מאות השנים. כרוניקנים מימי הביניים סיפקו תיעוד מזמן שלטונו של ג'ון, או מייד לאחר מותו. קבוצה אחת של כרוניקנים כתבה בתחילת חייו של ג'ון, או בסביבות תקופת עלייתו לכס, כולל ריצ'רד מדוויז, ויליאם מניובורג, רוג'ר מהודן וראלף דה דיצ'טו. היסטוריונים אלה לא הפגינו בדרך כלל יחס אוהד להתנהגותו של ג'ון תחת שלטונו של ריצ'רד, אך היו מעט יותר חיוביים כלפי השנים המוקדמות יותר לשלטונו. תיאורים מהימנים של החלק האמצעי והמאוחר יותר של שלטונו של ג'ון מוגבלים יותר, כאשר ג'רבאס מקנטרברי וראלף מקוגשל כותבים את התיאורים העיקריים; אף אחד מהם לא תיאר באופן חיובי את תפקודו כמלך.
תדמיתו של ג'ון לא השתפרה עם השנים אלא רק החמירה. קייט נורגייט, למשל, טענה שנפילתו של ג'ון לא נבעה מכישלונו במלחמה או באסטרטגיה, אלא בשל "רשעותו הכמעט על-אנושית", בעוד ג'יימס רמזי האשים את הרקע המשפחתי של ג'ון ואישיותו האכזרית בנפילתו. היסטוריונים במסורת ה"וויגיש", המתמקדים במסמכים כמו ספר דומסדיי ומגנה קרטה, מתחקים אחר מהלך פרוגרסיבי ואוניברסלי של התפתחות פוליטית וכלכלית באנגליה במהלך תקופת ימי הביניים. היסטוריונים אלו נטו לעיתים קרובות לראות בשלטונו של ג'ון, ובחתימתו על המגנה כרטה בפרט, צעד חיובי בהתפתחות החוקתית של אנגליה, למרות הפגמים של המלך עצמו וחוסר רצונו לחתום על החוקה. וינסטון צ'רצ'יל, למשל, טען ש"בחשבון ארוך, ניתן יהיה לראות שהאומה הבריטית והעולם דובר האנגלית חייבים הרבה יותר למידותיו הרעות של ג'ון מאשר לפועלם של מלכים ישרי דרך".
בשנות הארבעים של המאה ה-20 החלו לצוץ פרשנויות חדשות לשלטונו של ג'ון, המבוססות על מחקר של עדויות עקיפות מתקופת שלטונו, כגון רשומות מס מתקופתו, מסמכי בית משפט, ורישומים ראשוניים דומים. מאמר מאת ויויאן גלבריית' ב-1945 הציע "גישה חדשה" להבנת השליט. השימוש בראיות מתועדות היה משולב עם ספקנות מוגברת לגבי שניים מהכרוניקאים הצבעוניים ביותר שכתבו על ג'ון, רוג'ר מוונדובר (אנ') ומתיו פריז. במקרים רבים, הפריכו היסטוריונים מודרניים את כתביהם של השניים (שפעלו לאחר מותו של ג'ון). הפרשנויות של המגנה כרטה ותפקידם של הברונים המורדים ב-1215 מובנים כיום באופן שונה משמעותית מבעבר: למרות שהערך הסמלי והחוקתי של האמנה לדורות הבאים אינו מוטל בספק, בהקשר של שלטונו של ג'ון, רוב ההיסטוריונים רואים בו כיום הסכם שלום כושל. הביוגרפים האחרונים של ג'ון ראלף טרנר ולואיס וורן, טוענים שג'ון אכן היה שליט לא מוצלח, אך מציינים שכישלונותיו תוארו בהגזמה על ידי כותבי העתים של המאה ה-12 וה-13. ג'ים ברדבורי מציין את הקונצנזוס הנוכחי שג'ון היה "מנהלן חרוץ, אדם מוכשר, גנרל מוכשר", אם כי, כפי שמציע טרנר, עם "תכונות אישיות לא נעימות, ואפילו מסוכנות", כולל קטנוניות, נקמנות ואכזריות. ג'ון גילינגהם, מחבר הביוגרפיה העיקרית של ריצ'רד הראשון, עוקב גם הוא אחר הקו הזה, למרות שהוא מחשיב את ג'ון כגנרל פחות יעיל מאשר טרנר או וורן, ומתאר אותו "אחד המלכים הגרועים ביותר שאי פעם שלטו באנגליה".
בתרבות

בתרבות התקבע המלך ג'ון כשליט כושל, קטנוני, ואכזרי, וכך הוא מוצג למשל ברומן ההיסטורי, אייבנהו, מאת וולטר סקוט.
בטרילוגיית 'עולם הנהר' של סופר המדע הבדיוני פיליפ חוזה פארמר מוצג המלך ג'ון כשפל ובוגדני במיוחד וזאת על אף כי שמור לו מקום משמעותי בין גיבורי הסיפור.
הערות שוליים

↑  Mundy, J. H. (Ed.). (1998). The Jews in Medieval Britain: Historical, Literary, and Archaeological Perspectives. Boydell Press. pg 43-44
| מלכי אנגליה ומלכי הממלכה המאוחדת |
| --- | --- | --- |
| ההפטרכיה (שבע הממלכות) | ההפטרכיה (שבע הממלכות) |  |
| מלכי שבע הממלכות | מזרח אנגליה • אסקס • קנט • מרסיה • נורת'מבריה • סאסקס • וסקס |  |
| ממלכת אנגליה | ממלכת אנגליה |  |
| בית וסקס | אגברט • אתלוולף • אתלבאלד • אתלברט • אתלרד הראשון • אלפרד • אדוארד הראשון • אלפווארד • אתלסטאן • אדמונד הראשון • אדרד • אדוויג • אדגר • אדוארד השני • אתלרד השני • סוון (מדנמרק) • אתלרד השני • אדמונד השני • קנוט (מדנמרק) • הרולד הראשון (מדנמרק) • הארדיקאנוט (מדנמרק) • אדוארד השלישי • הרולד השני • אדגר אתלינג |  |
| המלכים הנורמנים | ויליאם הראשון • ויליאם השני • הנרי הראשון • מתילדה • סטיבן |  |
| בית פלנטג'נט | הנרי השני • ריצ'רד הראשון ("לב הארי") • ג'ון • הנרי השלישי • אדוארד הראשון • אדוארד השני • אדוארד השלישי • ריצ'רד השני |  |
| בית לנקסטר | הנרי הרביעי • הנרי החמישי • הנרי השישי |  |
| בית יורק | אדוארד הרביעי • אדוארד החמישי • ריצ'רד השלישי |  |
| בית טיודור | הנרי השביעי • הנרי השמיני • אדוארד השישי • ג'יין גריי • מרי הראשונה • אליזבת הראשונה |  |
| בית סטיוארט | ג'יימס הראשון • צ'ארלס הראשון • צ'ארלס השני • ג'יימס השני • מרי השנייה וויליאם השלישי (בית אוראנז'-סטיוארט) • אן |  |
| הממלכה המאוחדת | הממלכה המאוחדת |  |
| בית הנובר | ג'ורג' הראשון • ג'ורג' השני • ג'ורג' השלישי • ג'ורג' הרביעי • ויליאם הרביעי • ויקטוריה |  |
| בית סקסה-קובורג-גותה | אדוארד השביעי • ג'ורג' החמישי |  |
| בית וינדזור | ג'ורג' החמישי • אדוארד השמיני • ג'ורג' השישי • אליזבת השנייה • צ'ארלס השלישי |  |
| --- | --- |
בקרת זהויות :  NLI: 987007263563805171  PLWABN: 9810698755005606  BIBSYS: 10042415  BNE: XX911122  BnF: cb121447172 (data)  CANTIC: a11348112  GND: 118639927  ISNI: 0000 0000 6643 2317  LCCN: n80126225  NKC: ola2008455912  NLA: 61542993  NLG: 282934  NSK: 000505921  NTA: 07059080X  SELIBR: 192324  SNAC: w6sj1r39  SUDOC: 029924995  TePapa: 69715  Trove: 1843862  VcBA: 495/60563  VIAF: 36954467   WorldCat (עם VIAF): 36954467 
ג'ון מלך אנגליה
גבינות צרפתיות

גבינות צרפתיות נפוצות בעלות כינוי מקור מבוקר - גודל הסמל ביחס להיקף הייצור
בצרפת קיימים כ-600 סוגים שונים של גבינות. בכל סוג גבינה קיימים מספר סגנונות, כך שניתן לטעון כי בצרפת למעלה מ-1,000 גבינות שונות.
בשנת 1962, היה זה נשיא צרפת שארל דה גול ששאל "איך ניתן לשלוט בעם שיש לו 246 סוגים של גבינות?".
כינוי מקור מבוקר/מעמד גאוגרפי מוגן

כינוי מקור מבוקר (AOC)/מעמד גאוגרפי מוגן הוא תו תקן במסגרת מדיניות האיחוד האירופי, הניתן לאזורים גאוגרפיים מוגדרים עבור מוצרים חקלאיים. חוקי האיחוד האירופאי מגנים מפני חיקוי על יצרני מוצרי חקלאות מסורתיים מאזורים גאוגרפים מסוימים, ובכללן גבינות צרפתיות רבות. מוצרים אלה רשאים לשאת את כינוי שם המקור רק אם הם עומדים בתקינה קפדנית.
התקינה מבוססת על תפישת הטרואר והיא מבטאת בנוסף לתנאי הסביבה של הגידול החקלאי, גם את הידע והמסורת שנצברו בקרב תושבי אותו אזור ומכירה בו כקניין רוחני.
גבינות מסוימות מסווגות כמוגנות ומפוקחות על פי החוק הצרפתי. חלקן בתקינה הגבוהה ביותר AOC. גבינות אחרות מוגנות תחת תקינה אזורית מחמירה פחות (Spécialité traditionnelle garantie - STG). קיימות גם גבינות צרפתיות בסגנון שמקורו במדינות אחרות כגון אמנטל וגרוייר השווייצריות, המיוצרות תחת תקינה, ומאידך קיימות גבינות צרפתיות גנריות רבות כגון בורסין, וגבינות מסורתיות וייחודיות שאינן נכללות ברשימת הגבינות המוגנות.
כינוי מקור מבוקר/מעמד גאוגרפי מוגן > סוגי מחלבות

ייצרני הגבינות הצרפתים מסווגים לארבע קטגוריות, וכללי התקן מכתיבים לאיזו קטגוריה או קטגוריות ניתן לסווג כל גבינה ששמה מוגן:
גבינות משק - Fermier. גבינות המיוצרות במשקים קטנים על ידי יצרן בודד המייצר גם את החלב וגם את הגבינות. הגבינות מיוצרות בשיטות מסורתיות, ומחלב מלא שמקורו מעדרי אותו משק בלבד. חלב ממקור חיצוני אסור.
גבינות ארטיזנליות - Artisanal. גבינות בקטגוריה זו דומות לגבינות משק, אולם בעל המחלבה יכול להשתמש גם בחלב שנרכש ממקור חיצוני באותו אזור.
גבינות קאופרטיב - Coopératives. גבינות אלה מיוצרות במחלבה אחת המרכזת חלב ממספר משקים חברי הקאופרטיב.
גבינות מתועשות - Industriel. החלב נרכש ממספר יצרנים ללא מגבלה גאוגרפית, ותהליך הייצור מתועש.
גבינות צרפתיות AOC

| שם הגבינה | שנת הסמכה ל-AOC | אזור הייצור | סוג החלב |
| --- | --- | --- | --- |
| אבונדאנס - Abondance | 1990 | אוט סבואה | פרות |
| באנון - Banon | 2003 | אלפס דה אוט פרובנס | עזים |
| בופור - Beaufort | 1968 | סבואה | פרות |
| בלו ד'אוברן - Bleu d'Auvergne | 1975 | אוברן | פרות |
| בלו דה קוס - Bleu des Causses | 1979 | מידי-פירנה | פרות |
| בלו דה ז'קס - Bleu de Gex | 1977 | פראנש-קונטה | פרות |
| בלו דה ורקור-סאסנאז' - Bleu du Vercors-Sassenage | 1998 | רון-אלפ | פרות |
| ברי דה מו - Brie de Meaux | 1980 | איל-דה-פרנס | פרות |
| ברי דה מלון - Brie de Melun | 1980 | איל-דה-פרנס | פרות |
| ברייה-סווארן - Brillat-Savarin | 2015 | בורגון | פרות |
| ברוציו - Brocciu | 1983 | קורסיקה | צאן |
| קנטל - Cantal | 1956 | אוברן | פרות |
| קממבר דה נורמנדי - Camembert de Normandie | 1983 | נורמנדי | פרות |
| שאבישו - Chabichou du Poitou | 1990 | פואטו-שראנט | עזים |
| שאורס - Chaource | 1970 | שמפאן-ארדן | פרות |
| שברוטן - Chevrotin | 2002 | סבואה וסבואה עילית | עזים |
| קונטה - Comté | 1952 | פראנש-קומטה | פרות |
| קרוטון דה שביניול - Crottin de Chavignol | 1976 | סאנטר-עמק הלואר | עזים |
| דליס דה בורגון - Délice de Bourgogne |  | בורגון | פרות |
| אפואס דה בורגון - Époisses de Bourgogne | 1991 | בורגון | פרות |
| פורם ד'אמבר - Fourme d'Ambert | 1972 | אוברן | פרות |
| פורם דה מונבריזון - Fourme de Montbrison | 1972 | אוברן | פרות |
| לאיול - Laguiole | 1961 | אוברן | פרות |
| לאנגר - Langres | 1991 | שמפאן-ארדן | פרות |
| ליבארו - Livarot | 1975 | נורמנדי | פרות |
| מקונה - Mâconnais | 2005 | נורמנדי | עזים ופרות |
| מרואיי - Maroilles | 1976 | נור-פה דה קאלה | פרות |
| ואשרן מון ד'אוֹר - Vacherin Mont d'Or | 1981 | פראנש-קומטה | פרות |
| מורבייה - Morbier | 1976 | פראנש-קומטה | פרות |
| מינסטר - Munster | 1978 | גראנד אסט | פרות |
| נושאטל - Neufchâtel | 1969 | נורמנדי | פרות |
| אוסו-איראטי Ossau-Iraty | 1980 | הפירנאים האטלנטים | צאן |
| פלרדון - Pélardon | 2000 | לנגדוק-רוסיון | עזים |
| פיקודון - Picodon | 1983 | ארדש | עזים |
| פון-ל'אבק - Pont-l'Évêque | 1976 | נורמנדי | פרות |
| פוליני-סן פייר - Pouligny-Saint-Pierre | 1976 | ברי | עזים |
| רבלושון - Reblochon | 1958 | סבואה | פרות |
| ריגוט דה קונדריה - Rigotte de Condrieu | 2009 | אוברן-רון-אלפ | עזים |
| רוקמדור - Rocamadour | 1996 | לוט | עזים |
| רוקפור - Roquefort | 1925 | רוקפור-סור-סולזון | כבשים |
| סן-נקטר - Saint-Nectaire | 1956 | אוברן | פרות |
| סנט מור דה טוריין - Sainte-Maure de Touraine | 1990 | טורן | עזים |
| סאלר - Salers | 1961 | אוברן | פרות |
| סל-סור-שר - Selles-sur-Cher | 1975 | סאנְטְר-עמק הלואר | עזים |
| ואלנסה - Valençay | 1998 | ברי | עזים |
רשימה (חלקית) של גבינות צרפתיות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  A Abbaye de Belloc  Abbaye de Tamié  Abondance cheese  Aisy cendré B Babybel  Baguette laonnaise  Banon cheese  Beaufort cheese  Bleu d'Auvergne  Bleu de Bresse  Bleu de Gex  Bleu des Causses  Bleu du Vercors-Sassenage  Boursin cheese  Brie  Brie de Meaux  Brillat-Savarin cheese  Brocciu  Brouère  Bucheron C Cabécou  Camembert  Cancoillotte  Cantal cheese  Carré d'Aurillac  Carré de l'Est  Cathare  Cazelle de Saint Affrique  Chabichou  Chabis  Chaource cheese  Charentais Mottin  Chaubier  Chaumes  Chavroux  Chèvréchard  Chevrotin  Clochette  Comté cheese  Coulommiers cheese  Couronne lochoise  Coutances cheese  Crottin de Chavignol |  D Délice d'Argental  Délice de Bourgogne E Édel de Cléron  Époisses de Bourgogne  Etorki  Explorateur F Faisselle  Fourme d'Ambert  Fourme de Montbrison  Fromager d'Affinois G Gaperon H Marie Harel L Laguiole cheese  Langres cheese  The Laughing Cow  Le Rustique  Livarot cheese M Mâconnais cheese  Maroilles cheese  Metton  Mimolette  Mont des Cats cheese  Morbier cheese  Munster cheese N Neufchâtel cheese O Olivet cendré  Ossau-Iraty |  P P'tit Basque  Pavin cheese  Pélardon  Perail  Petit suisse  Picodon  Pont-l'Évêque cheese  Port Salut  Pouligny-Saint-Pierre cheese  Président (brand) R Reblochon  Rigotte de Condrieu  Rocamadour cheese  Rochebaron  Roquefort  Roule Cheese S Saint Agur Blue  Saint Albray  Saint-André cheese  Saint-Félicien cheese  Saint-Marcellin  Saint-Nectaire  Saint-Paulin cheese  Sainte-Maure de Touraine  Salers cheese  Sarasson  Selles-sur-Cher cheese T Tomme  Tomme de Savoie  Tomme des Pyrénées  Trou du Cru V Vacherin  Valençay cheese  Vieux-Boulogne |  |  |  |  |  |
הערות שוליים

↑  Les Mots du Général, Ernest Mignon (1962)
דוכן גבינות בצרפת
דגל ורמונט

| --- | --- |

 סוג הדגל:   דגל מדיני ואזרחי
 יחס אורך/גובה:  3:5
 הונף לראשונה:  1804
 קבלת מעמד רשמי:  1923
 מוטיבים עיצוביים:  דגל כחול במרכזו חותם המדינה
 דגלים היסטוריים   :    דגל המיליציה של רפובליקת ורמונט (1776)  1804 - 1837   1837 - 1923
דגל מדינת ורמונט מציג את חותם המדינה במרכז רקע כחול. בתחתית שלט האצולה מופיע סרט אדום עליו רשום שם המדינה ומוטו המדינה: "חופש ואחדות" (Freedom and Unity). על החותם מופיע תמונת נוף כשבמרכזו עץ אורן.
דגלים קודמים

עם הצטרפותה של ורמונט לארצות הברית בשנת 1791, לא היה לה דגל רשמי. ב-1804 אומץ דגל הדומה לדגל ארצות הברית, אך כלל 17 פסים ו-17 כוכבים, כמספר המדינות אז, ואת השם ורמונט. ב-1837 אומץ דגל הדומה לדגל ארצות הברית בעל 13 הפסים, אך כולל את סמל ורמונט בתוך כוכב גדול ברביע השמאלי העליון. הדגל הנוכחי אומץ באופן רשמי בשנת 1923. לפני כן, מאז 1830 לערך, שימש בתור דגל המושל.
גיווי נודיה

גיווי נוֹדיַה (בגאורגית: გივი ნოდია‏; 2 בינואר 1948 – 7 באפריל 2005) היה כדורגלן גאורגי בתקופת ברית המועצות; הוא שיחק בעמדת חלוץ; אחרי סיום קריירת המשחק פנה לקריירת אימון.
ביוגרפיה > שנותיו הראשונות כשחקן

גיווי נודיה נולד בשנת 1948 בעיר כותאיסי, כאשר גאורגיה הייתה חלק מברית המועצות; קבוצת הבוגרים הראשונה בקריירת המשחק שלו הייתה טורפדו כותאיסי; הוא שיחק במדי קבוצה זו בעונות 1965 ו-1966 בליגת העל הסובייטית. בסך הכול, נודיה הופיע במדי "טורפדו" ב-36 משחקים והבקיע 9 שערים לזכותה; בעונתו האחרונה בקבוצה (1966), הוא זכה בתואר אמן הספורט של ברית המועצות.
בשנת 1967 נודיה החל לשחק בקבוצת דינמו טביליסי; באותה שנה הוא זכה איתה במדליית ארד על מקום שלישי בליגת העל הסובייטית; בנוסף, הוא הוכר כשחקן שלישי בטיבו באותה עונה – בין אלה ששיחקו בעמדה שלו (נכלל ברשימת 33 מצטייני העונה כסגן שני של אחד מ-11 המצטיינים[דרוש מקור]).
ב-29 בנובמבר 1967 נודיה ערך את הופעת הבכורה שלו במדי נבחרת ברית המועצות במשחק ידידות מול הולנד.
ב-1 ביוני 1968 נודיה ערך את הופעת הבכורה שלו במדי הנבחרת האולימפית של ברית המועצות; היה זה במשחק גומלין מכריע מול הנבחרת האולימפית של צ'כוסלובקיה על כרטיס העלייה לאולימפיאדת מקסיקו סיטי 1968; המשחק התקיים באוסטרבה והסתיים בהפסד סובייטי בתוצאה 3:0; באותה חודש נודיה צורף לנבחרת ברית המועצות לקראת נסיעתה לטורניר הגמר של אליפות אירופה 1968, אך לא שותף במשחקים.
בשנת 1969 נודיה השתתף בשלושה מתוך ארבעת המשחקים של נבחרת ברית המועצות במוקדמות מונדיאל 1970; באותה שנה הוא גם זכה עם דינמו טביליסי במדליית הארד השנייה שלו על מקום שלישי בליגת העל הסובייטית; בנוסף, נודיה נכלל לראשונה ברשימת 11 המצטיינים של עונת עונת האליפות הסובייטית (כשחקן המצטיין בעמדה שלו).
ביוגרפיה > שנות השבעים

במונדיאל 1970 במקסיקו השתתף נודיה במשחק יחיד של נבחרת ברית המועצות; היה זה במשחק בשלב הבתים מול נבחרת מקסיקו, שהסתיים בתיקו 0:0.
בשנת 1970 נודיה היה למלך השערים של ליגת העל הסובייטית – עם 17 הבקעות; בנוסף, הוא נכלל בפעם השנייה ברציפות ברשימת 11 המצטיינים של עונת האליפות.
בשנים 1970–1971 נודיה השתתף בשניים מששת המשחקים של נבחרת ברית המועצות במוקדמות אליפות אירופה 1972; בשניהם (מול קפריסין וספרד) הוא נכנס כמחליף במחצית השנייה.
בשנת 1971 נודיה זכה במדליית הארד השלישית שלו על מקום שלישי בליגת העל הסובייטית.
ב-25 במאי 1972 נודיה השתתף במשחקו השני והאחרון במדי הנבחרת האולימפית של ברית המועצות; היה זה במשחק האחרון של הנבחרת האולימפית במוקדמות טורניר הכדורגל של אולימפיאדת מינכן 1972, שבו היא ניצחה את הנבחרת האולימפית של צרפת בתוצאה 1:3; המשחק נערך בפריז ובו נודיה היה קפטן הנבחרת האולימפית הסובייטית.
ב-14 ביוני 1972 השתתף נודיה באחד משני המשחקים של נבחרת ברית המועצות בטורניר הגמר של אליפות אירופה 1972; היה זה במשחק חצי הגמר מול הונגריה, שבו הוא נכנס למגרש כמחליף בדקה ה-68; המשחק הסתיים בניצחון הסובייטים בתוצאה 0:1; במשחק הבא, בגמר, הם הפסידו למערב גרמניה, ונודיה זכה במדליית כסף על סגנות אליפות אירופה כחלק מנבחרת ברית המועצות.
בשנת 1972 נודיה זכה עם דינמו טביליסי במדליית הארד הרביעית שלו על מקום שלישי בליגת העל הסובייטית; הוא גם הוכר כשחקן השני בטיבו באותה עונת אליפות – בין אלה ששיחקו בעמדה שלו (כסגן ראשון של אחד מ-11 המצטיינים); בנוסף, לנודיה הוענק תואר אמן הספורט ברמה בינלאומית של ברית המועצות.
בשנת 1973 נודיה ערך את הופעתו האחרונה במדי נבחרת ברית המועצות במשחק ידידות; בסך הכול, הוא הופיע במשחקי הנבחרת ב-21 משחקים והבקיע חמישה שערים לזכותה. באותה שנה, נודיה הוכר כשחקן השלישי בטיבו באותה עונת אליפות – בין אלה ששיחקו בעמדה שלו (כסגן שני של אחד מ-11 המצטיינים).
בתום עונת 1975 נודיה עזב את דינמו טביליסי; בסך הכול, הוא הופיע במדי הקבוצה ב-210 משחקים והבקיע 75 שערים לזכותה.
בשנים 1976–1978 שיחק במשך שלוש עונות בקבוצת לוקומוטיב מוסקבה; בסך הכול, הופיע במדי הקבוצה ב-68 משחקים והבקיע תשעה שערים לזכותה.
ביוגרפיה > קריירה כמאמן

בשנים 1980–1981 נודיה שימש כעוזר מאמן בדינמו טביליסי; בשנת 1980 הקבוצה הגיעה לגמר גביע ברית המועצות, בו הפסידה לשחטאר דונצק; מאחר שהקבוצה מאוקראינה זכתה במקום השני באותה עונת אליפות, היא קיבלה את הזכות להתמודד בגביע אופ"א, ואילו דינמו טביליסי נשלחה לשחק במפעל גביע מחזיקות הגביע; בשנת 1981 הקבוצה הגאורגית, עם נודיה בסגל המאמנים שלה, זכתה בגביע אירופה למחזיקות גביע; באותה שנה היא גם זכתה במדליית הארד ה-13 שלה על מקום שלישי בליגת העל הסובייטית.
בשנת 1982 נודיה עבר אל הקבוצה מעיר הולדתו, שבה החל את קריירת המשחק – טורפדו כותאיסי (שעלתה לליגת העל הסובייטית אחרי 11 שנים בליגת המשנה); הוא היה מאמן הקבוצה במשך עונה אחת.
בשנת 1983 נודיה חזר לשמש כעוזר מאמן בדינמו טביליסי; באותה עונה טורפדו כותאיסי ירדה מליגת העל אל הליגה הראשונה (ליגת המשנה); בשנת 1984 נודיה חזר לאמן את הקבוצה מכותאיסי, ובהובלתו הקבוצה חזרה אל ליגת העל.
בשנים 1985–1986 נודיה המשיך לאמן את טורפדו כותאיסי במשך שתי עונות בליגת העל הסובייטית; בשנת 1985 הקבוצה סיימה את עונת האליפות הסובייטית במקום ה-11, הגבוה ביותר בתולדותיה.
בעונת 1986 טורפדו כותאיסי ירדה מליגת העל אל הליגה הראשונה; נודיה סיים את תפקידו בקבוצה ובשנת 1987 חזר לשמש כעוזר מאמן בדינמו טביליסי, למשך עונה אחת.
בשנת 1988 נודיה החל לאמן את מטלורג רוסתווי, ששיחקה בליגה השנייה של ברית המועצות (הגליגה הסובייטית השלישית בחשיבותה, אחרי ליגת העל והליגה הראשונה); משנת 1990 הקבוצה נקראה "גוֹרדַה" והופיעה בליגת העל הגאורגית; באותה עונה היא סיימה במקום השלישי בליגה זו; היא חזרה על ההישג גם בעונת 1991–1992 – האחרונה בה נודיה אימן אותה.
בשנת 1993 נודיה חזר לשמש כעוזר מאמן דינמו טביליסי במהלך עונת 1992–1993; באותה עונה, הקבוצה זכתה באליפות גאורגיה הרביעית שלה ברציפות ובגביע הגאורגי השני שלה ברציפות. בעונת 1993–1994 נודיה היה מאמנהּ הראשי של דינמו טביליסי; בהובלתו, הקבוצה שחזרה את ההישג מהעונה הקודמת וזכתה גם באליפות וגם בגביע של גאורגיה.
בשנת 1995 נודיה החל לאמן את קבוצת לוקומוטיב סנקט פטרבורג מהליגה הרוסית השנייה; בהובלתו, הקבוצה עלתה אל הליגה הלאומית של רוסיה (הליגה הרוסית השנייה בחשיבותה, אחרי ליגת העל).
בשנים 1996–2000 נודיה המשיך לאמן את לוקומוטיב סנקט פטרבורג בליגה הלאומית של רוסיה; בשנת 1997 הקבוצה סיימה במקום החמישי בליגת המשנה הרוסית הזאת; בשנת 2000 היא ירדה מהליגה ונודיה סיים את תפקידו בקבוצה.
בשנת 2001 נודיה אימן למשך תקופות קצרות שתי קבוצות מליגת העל הגאורגית: לוקומוטיב טביליסי ודינמו טביליסי.
גיווי נודיה מת בשנת 2005 בטביליסי; נכון לשנת 2014 הוא ניצב במקום ה-50 במועדון המבקיעים של גריגורי פדוטוב, עם 113 שערים (המועדון הלא-רשמי מהווה רשימת דירוג של כדורגלנים סובייטים ורוסים, שהבקיעו 100 שערים ויותר במשחקים רשמיים בכל המסגרות; נודיה וגאורגי נוסף, מטרוולי, הבקיעו מספר זהה של שערים, אך נודיה ניצב במקום אחד נמוך ממנו, כי הבקיע פחות במדי הנבחרת הסובייטית).
תארים ופרסים

נבחרת ברית המועצות
סגנות אליפות אירופה: בלגיה 1972
דינמו טביליסי
ארבע מדליות ארד על מקום שלישי בליגת העל הסובייטית: 1967, 1969, 1971, 1972
אליפות גאורגיה: עונת 1993–1994 (כמאמן)
הגביע הגאורגי:1994 (כמאמן)
אישיים
נכלל פעמיים ברשימת 11 המצטיינים של עונת האליפות בברית המועצות: 1969, 1970
מלך השערים של ליגת העל הסובייטית: 1970
דגל ונצואלה

| --- | --- |

 סוג הדגל:   דגל מדיני וצבאי, דגל הצי המדיני והצבאי
 יחס אורך/גובה:  2:3
 הונף לראשונה:  12 במרץ 2006
 מוטיבים עיצוביים:  טריקולור אופקי בצבעי צהוב-כחול-אדום. במרכז הפס הכחול שמונה כוכבים לבנים. מושחת בסמל ונצואלה בקצה השמאלי של הפס הצהוב
 גרסאות נוספות:      דגל אזרחי
 דגלים היסטוריים   :     דגל ונצואלה 1930 - 2006
דגל ונצואלה אומץ ב-19 בפברואר 1954. הדגל כולל טריקולור של צהוב, כחול ואדום. הצבע הצהוב מסמל את השפע של המדינה, העושר של האדמה, זהב, ריבונות, הרמוניה, צדק וחקלאות ולבסוף את השמש, מקור האור. הצבע הכחול מסמל את הים הקריבי ואת החופים של ונצואלה. הצבע האדום מסמל את הדם שנשפך בעת המאבק לעצמאות המדינה מול ספרד.
שבעת הכוכבים במרכז הדגל מסמלים את שבעת החותמים על הצהרת העצמאות של ונצואלה, שהיו נציגי הפרובינציות של קרקאס, קומונה, ברצלונה (לא העיר בספרד), ברינאס, מרגריטה, מרידה וטרוחיליו.
ב-12 במרץ 2006 נוסף עוד כוכב לדגל, על פי החלטה של הנשיא הוגו צ'אווס שטען שהכוכב השמיני הוסף על פי חזונו של סימון בוליבר ולכבודו. הסמל בצד שמאל למעלה של הדגל נמצא בדגל המדינה, אך לא בדגל האזרחי השונה ממנו. בנוסף, הסוס שבסמל, אשר בדגל הישן פנה לכיוון ימין, אך ראשו פנה שמאלה, דוהר כעת לכיוון שמאל בדגל המדינה החדש.
ראו גם

סמל ונצואלה
המנון ונצואלה
דהמאן אל חראשי

| --- | --- |

 לידה:  7 ביולי 1926 אל ביאר, צרפת 
 פטירה:  31 באוגוסט 1980 (בגיל 54) Aïn Bénian, צרפת 
 שם לידה:  עבדרחמן עמרני
 מוקד פעילות:  אלג'יריה 
 תקופת הפעילות:  מ-1956 
 סוגה:  שעבי
 שפה מועדפת:  ערבית 
 כלי נגינה:  בנג'ו, כינור, דרבוקה, מנדול (מבוסס על מנדולינה) וטאר
 
דהמאן אל חראשי (או דחמאן אל חראשי; 7 ביולי 1926 – 31 באוגוסט 1980) היה מוזיקאי, פזמונאי, מלחין וזמר שעבי אלג'ירי. שירו "יא ראייח" הפך אותו למפורסם במדינות רבות, עם מספר גבוה מאוד של גרסאות כיסוי.
הוא עבר לצרפת בשנת 1949 והתגורר בליל, לאחר מכן במרסיי, ואז לבסוף עבר לפריז, שם התפרסם כשהופיע בין היתר בבתי קפה אלג'יריים.
ביוגרפיה

נולד כעבדרחמן עמרני למשפחה משבט השאווי בכפר דג'לאל שבמחוז ח'נשלה. אביו שימש כמואזין במסגד באלג'יר הבירה.
ביוגרפיה > השפעה

שיריו של אל חראשי הביאו נגיעה מודרנית לסגנון השעבי, ושילבו נושאים כמו התמודדות עם הגירה וכמיהה למולדת.
כאמן שכתב יותר מ-500 שירים, אל חראשי היווה השראה לדור החדש של אמני מוזיקת ראיי, כולל רשיד טאהא.
ביוגרפיה > מותו

אל חראשי הלך לעולמו ב-31 באוגוסט 1980, בתאונת דרכים בכביש מהיר באלג'יר.
גאורגיוס סמראס

סמראס במדי נבחרת יוון, 2010
סמראס במדי סלטיק, 2011
גאורגיוס סמראס (ביוונית: Γεώργιος Σαμαράς; נולד ב-21 בפברואר 1985 בהרקליון שביוון) הוא כדורגלן עבר יווני ששיחק בעמדת החלוץ. שיחק 81 משחקים במדי בנבחרת יוון.
קריירה

סמראס התחיל את הקריירה שלו במחלקת הנוער של OFI כרתים כאשר היה בן 9. בגיל 15 עבר לשחק במחלקת הנוער של הירנביין ההולנדית. בעונת 2002/2003 עלה לבוגרים, למרות היותו בן 18 הבקיע 3 שערים ב-4 משחקים ואנשי המועדון החתימו אותו על חוזה לשלוש שנים. ב-25 באוקטובר 2003 הבקיע את שער הבכורה שלו לעונת 2003/2004 בהפסד 2-1 לניימכן, ובסיום אותה עונה הגיע סמראס עם הירנביין למקום הרביעי בליגה. בספטמבר 2005 נפצע ברגלו לראשונה בקריירה ונעדר למספר שבועות. ב-23 בספטמבר חזר לשחק ואף הבקיע נגד ניימכן. ב-30 בדצמבר הבקיע צמד בניצחון 2-4 נגד אייאקס אמסטרדם.
ב-30 בינואר 2006 חתם במנצ'סטר סיטי תמורת 6 מיליון פאונד, סכום שיא ששולם עבור שחקן יווני אי פעם. ב-1 בפברואר 2006 ערך את הופעת הבכורה שלו כאשר נכנס כמחליף בדקה ה-65 במקומו של אנדי קול בניצחון הביתי 0-3 נגד ניוקאסל יונייטד. במשחק הביתי שלאחריו הבקיע סמראס את שערו הראשון במועדון, בניצחון 1-2 נגד צ'רלטון אתלטיק. ב-6 משחקים הספיק סמראס להבקיע 4 שערים. בעונת 2006/2007 כבש סמראס 6 שערים בלבד בכל המסגרות, ובעונת 2007/2008 כבש רק שער אחד ב-7 משחקים.
בינואר 2008 הושאל לסלטיק הסקוטית, שקיבלה אופציה לרכוש את השחקן בסיום העונה. עם 5 שערי ליגה עזר למועדון לזכות באליפות, שהייתה לאליפות הראשונה של סמראס בקריירה. בקיץ 2008 ממשה סלטיק את האופציה על סמראס, והחתימה אותו על חוזה חדש במועדון. בספטמבר 2008 נבחר לשחקן החודש בליגה ועם 7 שערים התייצב בראש טבלת מלך השערים. עד תום העונה כבש בסך הכל 15 שערי ליגה, שיא קריירה עבור סמראס. במהלך שנותיו בסלטיק הספיק סמראס לזכות עם המועדון בארבע אליפויות, וכן זכה עמה פעמיים בגביע הסקוטי ופעם אחת בגביע הליגה הסקוטי.
בקיץ 2014 חתם בווסט ברומיץ' אלביון.
קריירה > נבחרת יוון

סמראס הוא בעל אזרחות אוסטרלית, היות ששאביו נולד במלבורן, דבר שאיפשר לו לשחק במדי נבחרת אוסטרליה. בסופו של דבר החליט סמראס לשחק עבור נבחרת יוון. ב-28 בפברואר 2006 ערך את הופעת הבכורה שלו בנבחרת, במשחק ידידות נגד בלארוס, בו גם הבקיע את שער הבכורה שלו שהיה השער היחידי במשחק. סמראס השתתף עם הנבחרת ביורו 2008, מונדיאל 2010, יורו 2012 ומונדיאל 2014.